ΓΡΑΠΤΗ ΕΡΩΤΗΣΗ E-3783/02

υποβολή: Erik Meijer (GUE/NGL) προς την Επιτροπή

(6 Ιανουαρίου 2003)

Θέμα: Οι κίνδυνοι που συνεπάγονται οι κυνηγετικές δραστηριότητες και ανάγκη συντονισμού των ενδεχομένων μέτρων κατά της περαιτέρω αύξησης του πληθυσμού των αλεπούδων

1. Είναι σε θέση η Επιτροπή να επιβεβαιώσει το γεγονός ότι η εντατική λίπανση των αγρών και του γκαζόν σε ζώνες αναψυχής προσελκύει τις αλεπούδες και οδηγεί σε σημαντική αύξηση του αριθμού τους, δεδομένου ότι ευνοεί τον πολλαπλασιασμό των σκουληκιών και άφθονης άλλης τροφής για τις αλεπούδες, η παρουσία των οποίων γίνεται όλο και πιο αισθητή σε περιοχή κατοικούμενες και καλλιεργούμενες από τον άνθρωπο σε μεγάλη κλίμακα·

2. Μπορεί επίσης να επιβεβαιώσει η Επιτροπή ότι το κυνήγι της αλεπούς έχει ως αποτέλεσμα να ερημώνονται προσωρινά οι ζώνες που προσφέρουν κατάλληλο ενδιαίτημα στις αλεπούδες και να μεταναστεύουν προς αυτές κατά συνέπεια άλλες αλεπούδες, γεγονός που συμβάλει στη μετάδοση του ιού της λύσσας·

3. Μπορεί, τέλος, να επιβεβαιώσει η Επιτροπή ότι η επαφή των κυνηγών με τις σκοτωμένες αλεπούδες ευθύνεται για τη διάδοση των ωών της ταινίας του ζώου αυτού, γεγονός που αντικρούει πλήρως το επιχείρημα της δημόσιαςγείας στο οποίο βασίζεται το εν λόγω κυνήγι·

4. Ποιες διαφορέςφίστανται μεταξύ των κρατών μελών της ΕΕ όσον αφορά την αύξηση του πληθυσμού των αλεπούδων και τον τρόπο καταπολέμησής της (περιορισμός των δυνατοτήτων εξεύρεσης τροφής, έγκριση ή ενθάρρυνση του κυνηγίου αναψυχής, έγκριση κατ' εξαίρεση του επιλεκτικού κυνηγίου που εφαρμόζεται σε ακραίες καταστάσεις)·

5. Μπορεί να αναφέρει η Επιτροπή εάνφίσταται στους κόλπους της ΕΕ μια συντονισμένη πολιτική με στόχο το φυσικό περιορισμό του πληθυσμού των αλεπούδων και η οποία δεν επιτρέπει να εκλαμβάνεται η αύξηση αυτή ως επιχείρημαπέρ του κυνηγίου (με τις προαναφερθείσες αρνητικές συνέπειες)·

6. Το μέτρα προτίθεται να λάβει η Επιτροπή προκειμένου να εμποδίσει τη συνεχιζόμενη αύξηση του πληθυσμού των αλεπούδων, την ανάπτυξη των ασθενειών που μεταδίδει το ζώο αυτό και την προβολή των σαθρών επιχειρημάτωνπέρ του κυνηγίου αναψυχής, στόχος του οποίου δεν είναι η καταπολέμηση των ασθενειών ή άλλων οχλήσεων·

Πηγή:Metro, ολλανδική έκδοση της 10ης Δεκεμβρίου 2002.

Απάντηση του κ. Byrne εξ ονόματος της Επιτροπής

(4 Μαρτίου 2003)

Η Επιτροπή γενικά δεν θεωρεί ότι οι κυνηγετικές δραστηριότητες αποτελούν ένα αποτελεσματικό μέσο στο πλαίσιο των πολιτικών για την καταπολέμηση των ζωονόσων που μπορεί να μεταδοθούν στον άνθρωπο από τα ζώα της άγριας πανίδας.

Ιδιαιτέρως όταν πρόκειται για αλεπούδες, οι ομαδικές καταδιώξεις που διοργανώνονταν στην προσπάθεια για την αποτροπή της διάδοσης της επιδημίας της λύσσας στις δεκαετίες του '70 και του '80 είχαν πολύ απογοητευτικά αποτελέσματα.

Άντ' αυτών πραγματοποιήθηκαν εκστρατείες εμβολιασμού των αλεπούδων διά της στοματικής οδού, μετά από την ανάπτυξη αποτελεσματικών εμβολίων που χρησιμοποιούνται σε μεγάλη κλίμακα.

Αυτές οι εκστρατείες εμβολιασμού, που συγχρηματοδοτήθηκαν από την Κοινότητα, πραγματοποιήθηκαν σε τεράστιες εκτάσεις και είχαν θεαματικά αποτελέσματα, έτσι ώστε η λύσσα να έχει σχεδόν εξαλειφθεί από όλη την επικράτεια της Κοινότητας.

Στην αρχική φάση, αυτές οι δραστηριότητες είχαν ωστόσο ως αποτέλεσμα μια σημαντική αύξηση του πληθυσμού των αλεπούδων και ο αριθμός των εμβολίων ανά τετραγωνικό χιλιόμετρο έπρεπε να αυξηθεί για την επίτευξη επαρκούς εμβολιακής κάλυψης ώστε να σταματήσει η μετάδοση του ιού της λύσσας.

Οι πληθυσμοί των αλεπούδων σταθεροποιήθηκαν στη συνέχεια ανάλογα με τη διαθεσιμότητα της τροφής και τη χωροκρατική συμπεριφορά του είδους.